CELEX: 62016CN0388
Language: fi
Date: 2016-07-13 00:00:00
Title: Asia C-388/16: Kanne 13.7.2016 – Euroopan komissio v. Espanjan kuningaskunta

29.8.2016   
            
            
               FI
            
            
               Euroopan unionin virallinen lehti
            
            
               C 314/16
            
         Kanne 13.7.2016 – Euroopan komissio v. Espanjan kuningaskunta
   (Asia C-388/16)
   (2016/C 314/22)
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: L. Nicolae ja S. Pardo Quintillán)
   
      Vastaaja: Espanjan kuningaskunta
   
      Vaatimukset
   
   
               —
            
            
               on todettava, ettei Espanjan kuningaskunta ole täyttänyt SEUT 260 artiklan mukaisia velvollisuuksiaan, koska se ei ole toteuttanut tarvittavia toimenpiteitä noudattaakseen asiassa C-576/13, komissio vastaan Espanja, 11.12.2014 annettua tuomiota, (1) joka koskee sitä, ettei Espanjan kuningaskunta ole täyttänyt SEUT 49 artiklan mukaisia velvollisuuksiaan
            
         
               —
            
            
               Espanjan kuningaskunta on velvoitettava maksamaan komissiolle uhkasakkona 134 107,2 euroa kultakin päivältä, jona asiassa C-576/13 annetun tuomion täytäntöönpano viivästyy, alkaen siitä päivästä, jona tässä asiassa annettava tuomio annetaan, siihen saakka, kunnes asiassa C-576/13 annettua tuomiota noudatetaan täysimääräisesti
            
         
               —
            
            
               Espanjan kuningaskunta on velvoitettava maksamaan komissiolle kiinteämääräinen korvaus, jonka määrä lasketaan kertomalla 27 522 euron päivittäinen määrä niiden päivien määrällä, joina tuomion noudattamatta jättäminen jatkuu siitä päivästä, jona asiassa C-576/13 annettu tuomio annettiin, siihen saakka, kun
            
         
               —
            
            
               Espanjan kuningaskunta toteuttaa asiassa C-576/13 annetun tuomion noudattamisen edellyttämät toimenpiteet, jos unionin tuomioistuin katsoo, että kyseiset toimenpiteet on toteutettu ennen kuin se antaa tuomionsa tässä asiassa
            
         
               —
            
            
               tuomio tässä asiassa annetaan, jos asiassa C-576/13 annettua tuomiota ei täysimääräisesti noudateta kyseiseen ajankohtaan mennessä.
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Espanjan kuningaskunta ei ole toteuttanut toimenpiteitä, joita asiassa C-576/13, komissio vastaan Espanja, 11.12.2014 annetun tuomion noudattaminen edellyttää.
   
      (1)  EU:C:2014:2430